b'\n_START_ARTICLE_\nSuhmsgade\n_START_PARAGRAPH_\nSuhmsgade er en gade i Indre By i K\xc3\xb8benhavn. Gaden ligger i forl\xc3\xa6ngelse af Pilestr\xc3\xa6de og forbinder Landem\xc3\xa6rket med Hauser Plads._NEWLINE_Gaden blev anlagt umiddelbart efter K\xc3\xb8benhavns bombardement i 1807. Den er opkaldt efter historikeren og bogsamleren P. F. Suhm, hvis store bygning med en bogsamling p\xc3\xa5 omkring 100.000 l\xc3\xa5 i nabogaden Pustervig. I 1778 stillede han sit bibliotek til r\xc3\xa5dighed for offentligheden. _NEWLINE_I Suhmsgade 4 ligger Anemone Teatret. Den Socialdemokratiske studenterorganisation Frit Forum har ligeledes lokaler i k\xc3\xa6lderen i Suhmsgade 4. Maleren Julius Exner boede i ejendommen Suhmsgade 5/Hauser Plads 14 i \xc3\xa5rene 1874\xe2\x80\x931888._NEWLINE_Suhm har ogs\xc3\xa5 lagt navn til en gade i Oslo, Suhms gate.'